
                     PLx 446/2015    


Către,

BIROUL PERMANENT AL

CAMEREI DEPUTAȚILOR

Vă înaintăm, alăturat, raportul comun asupra propunerii legislative pentru modificarea şi completarea articolului 5 al Legii nr.35 din 13 martie 2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă Comisiei pentru administrație publică și amenajarea teritoriului și Comisiei juridice, de disciplină şi imunităţi cu adresa nr. PLx 446/2015 din 8 februarie 2021.
În raport cu obiectul și conținutul reglementării, proiectul de lege se încadrează în categoria legilor organice.
	PREȘEDINTE
Simona BUCURA-OPRESCU
	PREȘEDINTE
Mihai-Alexandru BADEA 

RAPORT COMUN
asupra propunerii legislative pentru modificarea şi completarea articolului 5 al Legii nr.35 din 13 martie 2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art.94 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate spre dezbatere în fond, cu propunerea legislativă pentru modificarea şi completarea articolului 5 al Legii nr.35 din 13 martie 2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă cu adresa nr. PLx 446/2015 din 8 februarie 2021, înregistrată cu nr. 4c-7/219/2021, respectiv cu nr.4c-13/180/2021.
Camera Deputaţilor este Cameră decizională, în conformitate cu prevederile art. 75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare.

Senatul, în calitate de primă Cameră sesizată, a respins propunerea legislativă în şedinţa din ziua de 3 iunie 2015.
Propunerea legislativă are ca obiect de reglementare modificarea art.5 din Legea nr.35/2008 pentru alegerea Camerei Deputaților și a Senatului și pentru modificarea și completarea Legii nr.67/2004 pentru alegerea autorităților administrației publice locale, a Legii administrației publice locale nr.215/2001 și a Legii nr.393/2004 privind statutul aleșilor locali, cu modificările și completările ulterioare, în sensul majorării cotelor de reprezentare pentru parlamentari în verderea reducerii numărului acestora.
Consiliul Legislativ a avizat favorabil iniţiativa legislativă, conform avizului cu nr.226 din martie 2015.
Consiliul Economic şi Social a avizat favorabil propunerea legislativă, conform avizului cu nr.5454 din 1 iulie 2020.
Guvernul României, prin punctele de vedere transmise în anii 2015, 2016, 2017 și 2020, nu susține adoptarea inițiativei legislative.
În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, comisiiile au examinat propunerea legislativă în ședințe separate. 

Comisia juridică, de disciplină şi imunităţi a examinat propunerea legislativă în şedinţa desfăşurată în sistem mixt din data de 15 aprilie 2021. La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.
Comisia pentru administrație publică și amenajarea teritoriului a examinat propunerea legislativă în şedinţa desfăşurată în sistem mixt din data de 18 mai 2021. La şedinţa Comisiei pentru administrație publică și amenajarea teritoriului deputaţii au fost prezenţi conform listei de prezenţă.
La dezbateri a participat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Vajda Zsombor – vicepreședinte în cadrul Autorității Electorale Permanente.
În urma dezbaterilor și a opiniilor exprimate membrii comisiilor au hotărât, cu unanimitate de voturi, respingerea propunerii pentru modificarea şi completarea articolului 5 al Legii nr.35 din 13 martie 2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, întrucât s-a constatat că intervențiile și soluțiile legislative propuse prin inițiativa legislativă se referă la acte normative abrogate și, prin urmare prezenta propunere legislativă a rămas fără obiect.
În raport cu obiectul şi conţinutul reglementării, inițiativa legislativă se încadrează în categoria legilor organice.

	PREȘEDINTE
Simona BUCURA-OPRESCU

	PREȘEDINTE
Mihai-Alexandru BADEA 

	SECRETAR,

Dumitru FLUCUȘ
	SECRETAR,

Cristian-Tudor BĂCANU


Sef serviciu,








 Consilier parlamentar, 
Nicoleta Toma








Florica Manole

